ACTUALIZARE ora 13.55 Radu Hanga a fost ales noul președinte al Bursei de Valori București, obținând peste 68% din voturile acționarilor. Mandatele noilor administratori pot incepe din februarie, dacă vor fi avizate de ASF până atunci.

ACTUALIZARE ora 13.20 – BVB a corectat tabelul cu voturile primite de candidați. Se pare că voturile primite de Dan Paul erau de fapt mai multe față de consemnarea anterioară. Voturile corecte sunt:

Inițial , BVB postase următorul tabel:

ACTUALIZARE ora 12.51 – Voturile au fost numărate. În CA BVB au intrat patru membri noi.

Noul CA BVB va fi format din (in ordinea numarului de voturi primite):

Dragoş Valentin Neacşu (fost CEO Erste Asset Management)

Robert Pană

Dan Paul

Ştefan Szitas (membru al Directoratului SIF3 Transilvania)

Mihaela Bîciu (CEO Tradeville)

Radu Hanga

Octavian Molnăr

Claudia Ionescu

Răzvan Raţ (director general adjunct BRK Financial Group)

Urmează votul pentru președintele BVB.

Din actualul CA nu vor mai face parte Lucian Anghel, Valerian Ionescu, Gabriel Marica, Otto Emil Naegeli.

ACTUALIZARE ora 11.00 Tudor Ciurezu, președintele SIF Oltenia, i-a comunicat președintelui BVB Lucian Anghel că nu este autorizat să anunțe cvorumul și a cerut ca acesta să fie anunțat de către secretariat. Cvorumul anunțat este același, de 81,74%.

ACTUALIZARE ora 10.20 – Cvorumul este de 81,74%, astfel ca AGA se poate tine. Secretari de sedință din partea acționarilor au fost propuși Bobu Carmen și Sebea Mihai.

***

Acţionarii Bursei de Valori Bucureşti aleg miercuri, în cadrul Adunării Generală Ordinară a Acţionarilor, membrii Consiliului Bursei şi pe preşedintele acesteia pentru următorii patru ani.

Dragoș Neacșu – fost CEO Erste Asset Management, Radu Hanga – președintele Asociației Administratorilor de Fonduri, și Dan Paul – președintele Asociației Brokerilor, țintesc funcția de președinte al Bursei de Valori București.

În cursa pentru ocuparea postului de membru în Consiliul BVB s-au înscris 12 candidaţi: Mihaela Bîciu (CEO Tradeville), Dragoş Valentin

Neacşu (fost CEO Erste Asset Management), Răzvan Raţ (director general adjunct BRK Financial Group), Ştefan Szitas (membru al Directoratului SIF3 Transilvania), precum si actualii administratori BVB, mai putin presedintele Lucian Anghel: Radu Hanga, Claudia Ionescu, Valerian Ionescu, Gabriel Marica, Octavian Molnăr, Otto Emil Naegeli, Robert Cosmin Pană, Dan Viorel Paul.

Volker Potthoff, propus de Banca Europeană pentru Reconstrucţie şi Dezvoltare (BERD), si-a retras candidatura, dupa ce a depus un dosar de candidatura incomplet.

O parte dintre candidati ne-au transmis planurile lor, in cazul castigarii unui mandat de administrator (vezi articolele de mai jos).